ዩኒቨርስቲው በ«ዜሮ ፕላን» መርሃግብር ውጤት እያመጣሁ ነው አለ
አዲስ አበባ፡- ዋቸሞ ዩኒቨርስቲ “ዜሮ ፕላን መርሃ ግብር” ብሎ ባቋቋማቸው ፎረሞች ውጤታማ ስራ እያከናወነ መሆኑን አስታወቀ። የዩኒቨርሲቲው ፕሬዚዳንት
ዶክተር
ሀብታሙ
አበበ
ለኢትዮጵያ
ፕሬስ
ድርጅት
እንዳስታወቁት፤
የዩኒቨርሲቲው
ተማሪዎች
በቆይታቸው
የሚያጋጥሟቸውን
ተፈጥሯዊ፥
ኢኮኖሚያዊና
ማህበራዊ
ችግሮችን
መፍታት
ያስችል
ዘንድ
ባቋቋማቸው
ፎረሞች
አማካኝነት
ውጤታማ
ስራ
እያከናወነ
ይገኛል።
በተለይም
ሴት
ተማሪዎች
በፆታ
ጥቃትና
በፋይናንስ
እጥረት
ከትምህርታቸው
እንዳይስተጓጎሉ
በማድረግ
ረገድ
የተሻለ
ስራ
ማከናወን
ተችሏል።
«በመርሃግብሩ ከተካተቱት ጉዳዮች መካከል ዜሮ ኤች አይቪ፥ ዜሮ ትንኮሳ፥ ዜሮ ድራግና ዜሮ ችግር» የሚሉት ዋና ዋናዎቹ መሆናቸውን የጠቀሱት አቶ ሀብታሙ፤ በተለይም ዜሮ ችግረኛ ተማሪ በተባለው ፎረም አማካኝነት በኢኮኖሚ አነስተኛ ቤተሰብ የመጡ ሴት ተማሪዎች የወርአበባ መጠበቂያ መግዛት ባለመቻላቸው በየወሩ ትምህርት የሚቀሩበትና የሚሸማቀቁበትን ሁኔታ ማስቀረት መቻሉን አስረድተዋል። ለዚህ አላማ ይውል ዘንድም «ኢትዮጵያዊነት መልካምነት» የሚል የገንዘብ ማሰባሰቢያ ሳጥን መዘጋጀቱና መላው የዩኒቨርሲቲው ማህበረሰብ ድጋፍ የሚያደርጉበት ስርዓት መመቻቸቱን ጠቁመዋል። ሴት ችግረኛ ተማሪዎችን በቋሚነት መርዳት ያስችል ዘንድም በተቋቋመው ፎረም አማካኝነት የዩኒቨርሲቲው ማኔጅመንት መምህራን እያንዳንዳቸው እስከ ሶስት ለሚሆኑ ሴት ተማሪዎች በየወሩ የገንዘብ ድጋፍ እንደሚያደርጉ ዶክተር ሀብታሙ አብራርተዋል።በየሁለት ወሩም «ዜሮ ፕላን ቀን» በሚል ዩኒቨርሲቲው ማኔጅመንት ድጋፍ የሚያሰባስብት ስርዓት መዘርጋቱን ተናግረዋል። «በዚያ ቀን ሴት ተማሪዎች አበባና ሌሎች ጌጣጌጦችን ለማኔጅመንቱ ሰርተው በመሸጥ ለዚያ አገልግሎት እንዲውል ይደረጋል» ብለዋል። ይህም ዩኒቨርሲቲው «ሰው ለመርዳት ሰው መሆን ብቻ ይበቃል» በሚል የያዘውን ትልም ለማሳካት እንደረዳው አመልክተዋል። «ይህንን መርሐ ግብር ለመጀመር ያነሳሳን ዋነኛው ነገር በአገራችን ያለው ነባራዊ ሁኔታ ነው» ያሉት ፕሬዚዳንቱ በተለይም ከዚህ ቀደም የነበረውና አሁን በመጥፋት ላይ ያለው የመረዳዳት፥ የመቻቻልና የመተሳሰብ እሴት ለመመለስ ትልቅ እድል ይፈጥራል ተብሎ እንደታመነበት አስረድተዋል። አክለውም «በመድረክ ስብሰባ የሚፈጠር አብሮነት የለም፤ ነገር ግን በተግባር የአንዱን ችግር ሌላው በመፍታት አብሮነትን ማጠናከር ይቻላል» በማለት ተናግረዋል። ከዚህም ባሻገር ዩኒቨርሲቲው በመርሃግብሩ አማካኝነት በሰራው ሰፊ የግንዛቤ ማስጨበጫ ስራ ብሄር ተኮር ግጭቶችን ሙሉ ለሙሉ በማስቀረት መቻሉና ሰላማዊ የመማር ማስተማር ሂደት በማከናወን ለሌሎች ተቋማት አብነት ያለው ስራ መስራቱን ጠቁመዋል። እንደ ፕሬዚዳንቱ ገለፃ፤ ዩኒቨርሲቲው በቅርቡም «ዜሮ ድራግ» የሚባል ፎረም በማቋቋም ላይ ነው። በዚህም ፎረም ተማሪዎችን ካልባሌ ድርጊቶችና ሱሶች እንዲወጡና አዳዲስ ተማሪዎችም ወደዚያ መስመር እንዳይገቡ የማድረግ ስራ ይሰራል።አዲስ ዘመን ጥር 2/2012ማህሌት አብዱል 